Kaktu iela (Rīga)
Šis raksts ir par ielu Rīgā. Par citām jēdziena Kaktu iela nozīmēm skatīt nozīmju atdalīšanas lapu. Kaktu iela ir iela Rīgā, Kurzemes rajonā, Āgenskalnā. Kaktu iela sākas krustojumā ar Kalnciema ielu un beidzas nosacītā strupceļā iepretīm viesnīcas Park Inn by Radisson Riga Valdemara (adrese: Krogus iela 1) autostāvvietai, pa blakus esošo piebraucamo ceļu ir iespējams nokļūt Krogus ielā. Kopējais ielas garums ir 64 metri, tā sastāv no 1 braukšanas joslas (bez gājēju ietvēm) un ir klāta ar bruģa segumu. Atbilstoši Rīgas valstspilsētas pašvaldības ielu kategorijām tā iekļauta 3. ielu uzturēšanas klasē — mazākas nozīmes, rajona ielas. Ielā mūsdienās vairs nav saglabājusies apbūve un līdz ar to šobrīd ielā nav reģistrētu adrešu, vienīgā pēc neatkarības atjaunošanas palikusī ēka Kaktu ielā 3 avārijas stāvokļa dēļ nojaukta 2010. gados.